turjo4nis/wikipedia-bn-dump-20250701 huggingface dataset:
ডিএক্সএন

ডিএক্সএন মালয়েশিয়া ভিত্তিক একটি মাল্টিলেভেল মার্কেটিং কোম্পানি। এটি দাতুক ড. লিম সিও জিন কর্তৃক ১৯৯৩ সালে প্রতিষ্ঠিত হয়। ডিএক্সএন গনোদেরমা বা লিংজি মাশরুম ধারণকারী ডায়েটারি সাপ্লিমেন্ট, উত্পাদন এবং বাজারজাত করে। ডিএক্সএনের পণ্যগুলি ইউরোপ ও এশিয়ার কিছু দেশে তার অনুমোদিত সংস্থা দাইহসান, লিমিটেড এবং ড্যাক্সেন দ্বারা বিপণন করা হয়। বাংলাদেশে কোম্পানিটির বিরুদ্ধে প্রতারণার ঘটনার সাথে জড়িত থাকার ও টাকা নিয়ে পালিয়ে যাওয়ার অভিযোগ রয়েছে।

সমালোচনা
২০১৭-১৮ সালে বাংলাদেশে যে সকল এমএলএম কোম্পানি ফুড সাপ্লিমেন্ট বিক্রির নামে মানুষের কাছ থেকে কোটি কোটি টাকা হাতিয়ে নিয়ে পালিয়েছে তার মধ্যে ডিএক্সএন অন্যতম।

২০১৬ সালের ৪ ফেব্রুয়ারি অবৈধ, নিম্নমানের ও অনুমোদনহীন ওষুধ আমদানি ও বিক্রয়ের দায়ে ভ্রাম্যমাণ আদালত ঢাকার বারিধারায় ডিএক্সএন ফার্মাসিউটিক্যালসকে দুই লাখ টাকা জরিমানা করে। এছাড়া সেসময় ঔষধ প্রশাসন অধিদপ্তরের অনুমতি ছাড়া নিম্নমানের, ভেজাল ও অনুমোদনবিহীন ওষুধ আমদানী ও বাজারজাত করায় ডিএক্সএন ফার্মাসিউটিক্যাল কোম্পানীর ১০ লাখ টাকার ঔষধ জব্দ  করা হয় এবং এসব ঔষধের কোনো বৈধ কাগজপত্র দেখাতে না পারায় কোম্পানীটির ব্যবস্থাপক সজল চক্রবর্তীকে ২ লাখ টাকা জরিমানা ও অনাদায়ে আরো ৩ মাসের বিনাশ্রম কারাদন্ড প্রদান করা হয়। গণমাধ্যমের ইসলামী আলেমগণ এই কোম্পানিকে এমএলএম তথা ডিরেক্ট মার্কেটিং পদ্ধতি অনুসরণ করার জন্য ধর্মীয়ভাবে অবৈধ হিসেবে ঘোষণা করেছেন।

আরও দেখুন
 তিয়ানশি

তথ্যসূত্র

বহিঃসংযোগ
 DXN ওয়েবসাইট

বহুস্তরবিশিষ্ট বিপণন
মালয়েশিয়া ভিত্তিক সংস্থা
১৯৯৩-এ মালয়েশিয়ায় প্রতিষ্ঠিত
১৯৯৩-এ প্রতিষ্ঠিত খাদ্য ও পানীয় কোম্পানি
১৯৯৩-এ প্রতিষ্ঠিত বিপণন কোম্পানি
মালয়েশিয়ার খাদ্য ও পানীয় কোম্পানি
সম্পূরক পুষ্টি উপাদান
কক্ষীয় ক্ষয়

নভোগতিবিজ্ঞান তথা কক্ষীয় বলবিজ্ঞানের আলোচনায় কক্ষীয় ক্ষয় (Orbital decay) বলতে দুইটি কক্ষপথে ঘূর্ণায়মান খ-বস্তুর সবচেয়ে নিকটবর্তিতার সময় সেই দুইটির মধ্যবর্তী দূরত্ব (Periapsis) বহুসংখ্যক কক্ষীয় পর্যায় ধরে ধীরে ধীরে হ্রাস পাওয়াকে বোঝায়। এই কক্ষপথে ঘূর্ণায়মান বস্তুগুলি গ্রহ ও তার উপগ্রহ, নক্ষত্র ও সেটিকে প্রদক্ষিণকারী যেকোনও বস্তু কিংবা কোনও যুগ্মনক্ষত্র ব্যবস্থার অংশ হতে পারে। কক্ষীয় গতি থেকে শক্তি স্থানান্তরকারী কোনও ঘর্ষণ-সদৃশ কার্যপদ্ধতি ছাড়া কক্ষীয় ক্ষয় হয় না। যেকোনও প্রকারের যান্ত্রিক, মহাকর্ষীয় বা তড়িৎচুম্বকীয় প্রভাবের কারণে এমন হতে পারে। নিম্ন ভূ-কক্ষপথে অবস্থানকারী খ-বস্তুগুলির জন্য সবচেয়ে তাৎপর্যপূর্ণ প্রভাব হল আবহমণ্ডলীয় পিছুটান।

যদি ব্যবস্থা না নেওয়া হয়, তাহলে এই কক্ষীয় ক্ষয়ের ফলে শেষ বিচারে কক্ষপথটি নাকচ হয়ে যায় এবং অপেক্ষাকৃত ক্ষুদ্রতর বস্তুটি অপেক্ষাকৃত বৃহত্তর প্রধান বস্তুটির পৃষ্ঠদেশে আঘাত করে। যদি প্রধান বস্তুটির একটি আবহমণ্ডল থাকে, তাহলে ক্ষুদ্রতর বস্তুটি আবহমণ্ডলে প্রবেশের পরে প্রজ্বলিত হয়ে পুড়তে থাকে, বিস্ফোরিত হয় কিংবা ভেঙে টুকরো হয়ে যায়। যদি প্রধান বস্তুটি একটি নক্ষত্র হয়, তাহলে ক্ষুদ্র বস্তুটি নক্ষত্রের বিকিরণের কারণে পুড়ে ভস্মীভূত হয়ে যায় (যেমন ধূমকেতুর ক্ষেত্রে)। দুইটি বস্তুই যদি নক্ষত্র হয়, তাহলে নাক্ষত্রিক সংঘর্ষ ঘটে এবং এর ফলে এক চরম বিধ্বংসী ঘটনার সৃষ্টি হয়, যা থেকে গামা রশ্মি স্ফুরণ ও শনাক্তযোগ্য মহাকর্ষীয় তরঙ্গসমূহের সৃষ্টি হতে পারে।

আবহমণ্ডলীয় পিছুটান বলের কারণে, ভূ-পৃষ্ঠ থেকে সর্বনিম্ন যে উচ্চতায় একটি খ-বস্তু কোনও প্রচালন ছাড়া একটি বৃত্তাকার কক্ষপথে ন্যূনতম একটি পূর্ণ আবর্তন সম্পন্ন করতে পারে, সেটি হল প্রায় ১৫০ কিলোমিটার। অন্যদিকে উপবৃত্তাকার কক্ষপথের জন্য অনুভূ (পৃথিবীর সবচেয়ে নিকটবর্তী অবস্থান) প্রায় ৯০ কিলোমিটার।

তথ্যসূত্র 

মহাকর্ষের প্রভাব
কক্ষপথ
কৃষ্ণগহ্বর
জিষ্ণু দেববর্মণ

জিষ্ণু দেববর্মা যাকে জিষ্ণু দেববর্মণও বলা হয়,  ত্রিপুরার একজন ভারতীয় রাজনীতিবিদ। তিনি বর্তমানে ভারতের ত্রিপুরা রাজ্যের উপ-মুখ্যমন্ত্রী   হিসেবে দায়িত্ব পালন করছেন। জিষ্ণু দেববর্মা ২৫,০০০ এরও বেশি ভোটের ব্যবধানে একটি উপনির্বাচনে চারিলাম আসন থেকে নির্বাচিত হন।

জীবন এবং পরিবার 
জিষ্ণু হলেন ত্রিপুরা রাজপরিবারের সদস্য।  জিষ্ণু দেব বর্মা সুধা দেববর্মার সাথে বিবাহ বন্ধনে আবদ্ধ হন এবং এই দম্পতির দুটি পুত্র রয়েছে, নাম প্রতীক কিশোর দেব বর্মা এবং জয়বন্ত দেব বর্মা। বড় ছেলে প্রতীক দেব বর্মা বর্তমানে জনজাতি মোর্চার সাধারণ সম্পাদক হিসেবে দলের দায়িত্ব পালন করছেন।

তথ্যসূত্র 

১৯৬০-এ জন্ম
জীবিত ব্যক্তি
ত্রিপুরা বিধানসভার সদস্য ২০১৮-২০২৩
তেলেঙ্গানার রাজ্যপাল
ত্রিপুরার ভারতীয় জনতা পার্টির রাজনীতিবিদ
ত্রিপুরার রাজ্য মন্ত্রিপরিষদের মন্ত্রী
বিষ্ণুপুর জেলার ব্যক্তি
ত্রিপুরার উপমুখ্যমন্ত্রী
হিন্দু উৎসবের তালিকা

বিশ্ব জুড়ে হিন্দুরা বিভিন্ন সংখ্যক উৎসব উদযাপন করে এগুলি সাধারণত প্রাচীন ভারতীয় ঘটনাগুলিকে চিহ্নিত করে এবং প্রায়শই ঋতু পরিবর্তনের সাথে মিলে যায়। এই উৎসব গুলো সাধারণত সৌর পঞ্জিকার একটি নির্দিষ্ট বার্ষিক তারিখ অথবা  লুনিসোলার ক্যালেন্ডারের একটি নির্দিষ্ট দিনে অনুষ্ঠিত হয় । আঞ্চলিকভাবে উৎসব পালনের সাথে কিছু ভিন্নতা রয়েছে। এমন অসংখ্য উৎসব রয়েছে যা মূলত নির্দিষ্ট সম্প্রদায়ের দ্বারা বা ভারতীয় উপমহাদেশের নির্দিষ্ট অঞ্চলে পালিত হয় ।

পরিভাষা

উৎসব 
উৎসব একটি সংস্কৃত শব্দ। সংস্কৃত শব্দ উত্সব এসেছে " উৎ " শব্দ থেকে যার অর্থ "অপসারণ" এবং " সব " যার অর্থ "জাগতিক দুঃখ"। আনন্দপূর্ণ বা জাঁকজমকপূর্ণ সামাজিক বা ধর্মীয় অনুষ্ঠান।

পালনের সময়কাল (তিথি) 
হিন্দু ক্যালেন্ডারের তারিখগুলি সাধারণত একটি লুনিসোলার ক্যালেন্ডার অনুসারে নির্ধারিত হয় । বৈদিক টাইমকিপিংয়ে , একটি মাস হল একটি চান্দ্র মাস, একটি পক্ষ হল একটি চান্দ্র পাক্ষিক এবং একটি তিথি হল একটি চান্দ্র দিন ।

তদুপরি চন্দ্র মাসের দুটি সংজ্ঞা প্রচলিত আছে: আমন্ত এবং পূর্ণিমান্ত (চান্দ্র মাস যথাক্রমে অমাবস্যা এবং পূর্ণিমা দিয়ে শেষ হয়)। ফলস্বরূপ একই দিনটিকে ভিন্ন ভিন্ন কিন্তু সন্নিহিত মাস হিসেবে উল্লেখ করা যেতে পারে। যদি শুক্লপক্ষের সময় একটি উত্সব ঘটে তবে দুটি ঐতিহ্য একই মাসে এটি নির্ধারণ করে; যদি কৃষ্ণপক্ষের সময় একটি উত্সব ঘটে তবে দুটি ঐতিহ্য একে আলাদা কিন্তু সংলগ্ন মাসে নির্ধারণ করে।

সাবলিস্ট 

 পাঞ্জাবের হিন্দু উৎসবের তালিকা
 জগন্নাথ মন্দির, পুরীতে পালন করা উৎসবের তালিকা
 সিন্ধি উৎসবের তালিকা

প্রধান হিন্দু উৎসবের তালিকা ও বর্ণনা 
নিম্নলিখিত তালিকায় দেখানো তিথি গুলি  আমন্ত ঐতিহ্য অনুসারে।

আরো দেখুন 

 হিন্দু সাম্রাজ্য এবং রাজবংশের তালিকা
 হিন্দু ক্যালেন্ডারের জ্যোতির্বিজ্ঞানের ভিত্তি
 হিন্দু রীতির প্রত্নতত্ত্ব
 হিন্দুধর্মের ইতিহাস
 দেশ অনুযায়ী হিন্দুধর্ম
 হিন্দু পঞ্জিকা

পদটীকা

তথ্যসূত্র

বহিঃসংযোগ 

 Festivals, Ministry of Culture

হিন্দু
উৎসব
পালনের তালিকা
ধর্মীয় উৎসবের তালিকা
পাকিস্তানের উৎসবের তালিকা
নানছাং

নানছাং দক্ষিণ-পূর্ব চীনের চিয়াংশি প্রদেশের রাজধানী নগরী। এটি প্রদেশের উত্তর-মধ্যভাগে, কান নদী ও চিন নদীর সঙ্গমস্থল থেকে ঠিক ভাটিতে, কান নদীর ডান তীরে ও ফোইয়াং হ্রদে নদীটির মোহনা থেকে ৪০ কিলোমিটার দক্ষিণে একটি সমভূমি অঞ্চলে অবস্থিত। পশ্চিমে চিঔলিং পর্বতমালা ও পূর্বে ফোইয়াং হ্রদ নগরীর সীমানা নির্ধারণ করেছে। এখানে প্রায় ৬২ লক্ষ লোকের বাস। 
সমৃদ্ধিশালী পূর্ব চীন ও দক্ষিণ চীনের মধ্যবর্তী কৌশলগত অবস্থানের কারণে এটি সাম্প্রতিক দশকগুলিতে দক্ষিণ চীনের একটি প্রধান রেলকেন্দ্রে পরিণত হয়েছে।

আদিতে এটি একটি প্রাচীরবেষ্টিত নগরী ছিল। ২০১ খ্রিস্টপূর্বাব্দে এটি প্রতিষ্ঠা করা হয়। ৯৫৯ খ্রিস্টাব্দে এটি দক্ষিণী থাং রাজবংশের রাজধানীতে পরিণত হয়। মঙ্গোল পর্বের শেষে এসে এটি মিং রাজবংশের প্রতিষ্ঠাতা ও স্থানীয় সমরনেতাদের মধ্যকার যুদ্ধক্ষেত্রে পরিণত হয়। ১৬শ শতকের শুরুতে মিং শাসনের বিরুদ্ধে একটি বিদ্রোহ জেগে ওঠে। নানছাং থাইফিং বিদ্রোহে ক্ষতির শিকার হয়। ১৯২৭ সালে এটি চীনের সাম্যবাদী দলের বিপ্লবী কর্মকাণ্ডের একটি কেন্দ্র ছিল। নানছাং বিদ্রোহ নামে পরিচিত এই ঘটনাটিকে চীনের শাসক সাম্যবাদী দল "শয়তান জাতীয়তাবাদী খুওমিনথাংয়ের বিরুদ্ধে প্রথম গুলিচালনা" হিসেবে স্বীকৃতি দিয়েছে। চীনা সরকার ১৯৪৯ সাল থেকে এটিকে "বীরদের শহর", "যেখানে গণমুক্তিবাহিনী জন্ম হয়েছিল", এবং "যেখানে গণমুক্তিবাহিনীর প্রথম সামরিক কেতন উত্তোলিত হয়েছিল", ইত্যাদি ডাকনাম দিয়েছে। ১৯৪৯ সালের পরে এটির শিল্পায়ন ঘটে। এখানে বস্ত্র, গুঁড়া চাল ও মোটরযানের যন্ত্রাংশের কারখানা আছে।

১৯৯০-এর দশকে বেইজিং ও হংকংয়ের মধ্যে একটি রেলপথ চালু হলে নানছাং শহরের সাথে চুচিয়াং নদীর ব-দ্বীপ অঞ্চলের স্থলসংযোগ পুনঃপ্রতিষ্ঠিত হয়। এছাড়া নগরীটি রেলপথে পূর্বে চচিয়াং প্রদেশ ও পশ্চিমে হুনান প্রদেশের সাথে সংযুক্ত। এছাড়া চীনের প্রধান প্রধান নগরীগুলির সাথে বিমানপথে নিয়মিত যোগাযোগ আছে।

নানছাংকে চীনের একটি জাতীয় পর্যায়ের ঐতিহাসিক ও সাংস্কৃতিক নগরীর মর্যাদা দেওয়া হয়েছে। এছাড়া বৈজ্ঞানিক গবেষণার দিক থেকেও এটি গুরুত্বপূর্ণ, নেচার সূচক অনুযায়ী বৈজ্ঞানিক গবেষণা উৎপাদন অনুযায়ী বিশ্বের সেরা ২০০ নগরীর তালিকায় এটি স্থান পেয়েছে। এখানে নানছাং বিশ্ববিদ্যালয়, যা চীনের একটি মর্যাদাবাহী গুরুত্বপূর্ণ জাতীয় বিশ্ববিদ্যালয়।

তথ্যসূত্র

চীনের শহর
চীনের প্রাদেশিক রাজধানী
খ্রিস্টপূর্ব ১ম শতাব্দীতে প্রতিষ্ঠিত জনবহুল স্থান
খ্রিস্টপূর্ব ২০০-এর দশকে প্রতিষ্ঠিত
খ্রিস্টপূর্ব ১ম শতাব্দীতে চীনে প্রতিষ্ঠিত
হ্যানয় মেডিকেল বিশ্ববিদ্যালয়

হ্যানয় মেডিকেল বিশ্ববিদ্যালয় (এইচএমইউ, ) ভিয়েতনামের হ্যানয়ে অবস্থিত প্রাচীনতম বিশ্ববিদ্যালয়। এইচএমইউ ১৯০২ সালে ফরাসিদের দ্বারা ইন্দোচিনা মেডিকেল কলেজ নামে ফরাসি উপনিবেশের সময় প্রতিষ্ঠিত হয়েছিল। এইচএমইউ-এর প্রথম প্রধান শিক্ষক ছিলেন আলেক্‌সঁদ্র ইয়েরসাঁ যিনি বিউবনিক প্লেগ বা কীটপতঙ্গের জন্য দায়ী ব্যাসিলাসের সহ-আবিষ্কারক ছিলেন, যা তাঁর সম্মানে নতুন নামকরণ করা হয়েছিল (ইয়েরসিনিয়া পেস্টিস)।

ইতিহাস 

এইচএমইউ, পূর্বে ইন্দোচিনা মেডিকেল কলেজ নামে পরিচিত ছিলো এবং ১৯০২ সালে প্রতিষ্ঠিত হয়। এটি ছিল ভিয়েতনামের প্রথম আধুনিক বিশ্ববিদ্যালয় এবং টেম্পল অফ লিটারেচারের পরে ভিয়েতনামের সমস্ত বিশ্ববিদ্যালয়ের মধ্যে দ্বিতীয়। এটি লে থান টং সড়কে অবস্থিত ছিল, যা ছিলো তখনকার অনুশীলন হাসপাতাল ১০৮ হাসপাতালের পাশেই। ১৯৬১ সালে, হ্যানয় ইউনিভার্সিটি অফ ফার্মেসি এইচএমইউ থেকে বিচ্ছিন্ন হয়ে পুরানো ক্যাম্পাসে পাঠদান শুরু করে। স্থানটি ভিয়েতনাম ন্যাশনাল ইউনিভার্সিটি, হ্যানয়ের কলেজ অফ সায়েন্সের সাথেও ভাগাভাগি করা হয়েছে।

এইচএমইউ-কে টন দ্যাট তুং স্ট্রিটে হ্যানয়ের বৃহত্তম হাসপাতাল- বাচ মাই হাসপাতালের পাশে তার বর্তমান ঠিকানায় একটি নবনির্মিত ক্যাম্পাসে স্থানান্তরিত করা হয়েছে - যার নামকরণ করা হয়েছে এর একজন অধ্যক্ষের নামে। ভিয়েত ডুক হাসপাতালেও এর অফিস রয়েছে। অধিভুক্ত প্রশিক্ষণ প্রতিষ্ঠানের তালিকায় রয়েছে ন্যাশনাল হসপিটাল অফ পেডিয়াট্রিক্স, ন্যাশনাল হসপিটাল অফ অবস্টেট্রিক্স অ্যান্ড গাইনোকোলজি, ই হসপিটাল, ন্যাশনাল ক্যানসার হাসপাতাল, ন্যাশনাল ইনস্টিটিউট অফ হেমাটোলজি অ্যান্ড ব্লাড ট্রান্সফিউশন, ন্যাশনাল হসপিটাল ফর ট্রপিক্যাল ডিজিজ, ন্যাশনাল হসপিটাল অফ ডার্মাটোলজি অ্যান্ড ভেনারোলজি, ডুক গিয়াং হাসপাতাল। এবং আরও অনেকের মধ্যে, এর নিজস্ব অনুশীলন প্রতিষ্ঠান, হ্যানয় মেডিকেল বিশ্ববিদ্যালয় হাসপাতাল।

এইচএমইউ ভিয়েতনামের সবচেয়ে বিখ্যাত মেডিকেল বিশ্ববিদ্যালয় হিসেবে বিবেচিত হয়। বিশ্ববিদ্যালয়ে ভর্তি পরীক্ষা খুবই প্রতিযোগিতামূলক। অতীতে, এটিই একমাত্র মেডিকেল বিশ্ববিদ্যালয় ছিলো যেখানে সমস্ত ভিয়েতনাম থেকে পড়াশুনার জন্য ছাত্ররা আসতো। দীর্ঘদিন ধরে, এটিই একমাত্র বিশ্ববিদ্যালয় যা জাতীয় বিশ্ববিদ্যালয়ের প্রবেশিকা পরীক্ষার সময় অঞ্চল অনুসারে অগ্রাধিকার দেয় না (যেমন: গ্রামীণ বা দুর্গম অঞ্চলের শিক্ষার্থীরা, যারা 'অঞ্চল অনুসারে বোনাস মার্ক' লাভ করতে চায়, তাদের অবশ্যই অন্যান্য মেডিকেল বিশ্ববিদ্যালয়ে আবেদন করতে হবে)।

চিত্রশালা

তথ্যসূত্র

বহিঃসংযোগ 

 হ্যানয় মেডিকেল বিশ্ববিদ্যালয়ের অফিসিয়াল সাইট

১৯০২-এ প্রতিষ্ঠিত শিক্ষাপ্রতিষ্ঠান
উশি

উশি () পূর্ব চীনের চিয়াংসু প্রদেশের দক্ষিণভাগে অবস্থিত একটি নগরী। এটি সাংহাই নগরী থেকে ১৩৫ কিলোমিটার উত্তর-পশ্চিমে, ছাংচৌ ও সুচৌ নগরীগুলির মধ্যবর্তী অবস্থানে অবস্থিত। ভৌগোলিকভাবে এটি ইয়াংৎসি নদীর দক্ষিণ অববাহিকাতে, থাই হ্রদের তীরে অবস্থিত। ২০১৯ সালের হিসাব অনুযায়ী এখানে প্রায় ৫০ লক্ষ লোকের বাস ছিল।

উশি চীনের একটি গুরুত্বপূর্ণ ঐতিহাসিক ও সাংস্কৃতিক নগরী। প্রাচীনকাল থেকেই এটি একটি সমৃদ্ধ অর্থনৈতিক কেন্দ্র। এখানে চাল, রেশম ও বস্ত্র উৎপাদন ও রপ্তানি করা হত। বিংশ শতাব্দীর দ্বিতীয়ার্ধে এসে এটি বৈদ্যুতিক মোটর, সফটওয়্যার, সৌরশক্তি প্রযুক্তি ও বাইসাইকেলের যন্ত্রাংশের উৎপাদনের গুরুত্বপূর্ণ একটি কেন্দ্রে পরিণত হয়।

থাই হ্রদের ৪৮টি অণুদ্বীপগুলি পর্যটকদের কাছে জনপ্রিয়। অন্যান্য দর্শনীয় স্থানগুলির মধ্যে আছে লিহু নগর উদ্যান, লিংশান পর্বত মহাবুদ্ধ দৃষ্টিনন্দন এলাকা ও সেটিতে অবস্থিত ৮৮ মিটার উচ্চতাবিশিষ্ট লিংশানের মহাবুদ্ধমূর্তি, শিহুয়েই উদ্যান, উশি চিড়িয়াখানা ও থাইহু হ্রদ বিনোদন উদ্যান এবং উশি জাদুঘর।

নগরীটিতে ২০০৪ সালে সুনান শুওফাং আন্তর্জাতিক বিমানবন্দর ও ২০১৪ সালে উশি পাতালরেল ব্যবস্থা চালু করা হয়। এছাড়া এটি সাংহাই-নানচিং আন্তঃনগর দ্রুতগামী রেলপথের মাধ্যমে সাংহাই নগরীর সাথে সংযুক্ত।

নেচার সূচক অনুযায়ী উশি বিশ্বের সেরা ৫০০ বিজ্ঞান গবেষণা উৎপাদক নগরীগুলির একটি। নগরীর চিয়াংনান বিশ্ববিদ্যালয়টি চীনের একটি মর্যাদাবাহী প্রধান জাতীয় বিশ্ববিদ্যালয়।

তথ্যসূত্র 

চীনের শহর
বিপ্লব কুমার দেবের মন্ত্রিসভা

এটি ছিল ১১ মার্চ ২০১৮ থেকে ১৪ মে ২০২২ পর্যন্ত বিপ্লব কুমার দেব মন্ত্রিসভার মন্ত্রীদের তালিকা। বিপ্লব কুমার দেব হলেন ভারতীয় জনতা পার্টির নেতা যিনি ১১ মার্চ ২০১৮-এ ত্রিপুরার মুখ্যমন্ত্রী হিসেবে শপথ গ্রহণ করেছিলেন। এটি ১৪ মে ২০২২-এ তার মুখ্যমন্ত্রী পদ বিলুপ্তির সাথে শেষ হয়েছে।

মন্ত্রিসভায় মুখ্যমন্ত্রীসহ আটজন মন্ত্রী রয়েছেন। মন্ত্রীদের তালিকা তাদের মন্ত্রণালয়ের নামের সাথে নিচে দেওয়া হলো।

এই মন্ত্রিসভায় মুখ্যমন্ত্রী সহ ৯ জন পদাধিকারী ভারতীয় জনতা পার্টির এবং ২ জন পদাধিকারী ত্রিপুরার আদিবাসী পিপলস ফ্রন্টের অন্তর্গত।

মন্ত্রী পরিষদ

সাবেক মন্ত্রী

তথ্যসূত্র

২০১৮-এ ভারতীয় রাজনীতি
ত্রিপুরার মন্ত্রিসভা
২০১৮-এ ত্রিপুরায় প্রতিষ্ঠিত
২০১৮-এ প্রতিষ্ঠিত মন্ত্রিসভা
ইন্ডিজেনাস পিপলস ফ্রন্ট অফ ত্রিপুরা
২০২২-এ বিলুপ্ত মন্ত্রিসভা
মানাতো শিনাদা

মানাতো শিনাদা (, ; জন্ম: ১৯ সেপ্টেম্বর ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

প্রারম্ভিক জীবন
মানাতো শিনাদা ১৯৯৯ সালের ১৯শে সেপ্টেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 

১৯৯৯-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
ফুটবল ক্লাব টোকিওয়ের খেলোয়াড়
জে১ লিগের খেলোয়াড়
জে৩ লিগের খেলোয়াড়
জে২ লিগের খেলোয়াড়
ভঁতফোরেত কোফুর খেলোয়াড়
পুরুষ ফুটবল মধ্যমাঠের খেলোয়াড়
শ্রীতু কৃষ্ণণ

শ্রীতু কৃষ্ণণ (জন্ম: ২ মে ১৯৯৯) একজন ভারতীয় অভিনেত্রী, যিনি তামিল এবং মালয়ালম টেলিভিশন শিল্পে অভিনয় করেন। তিনি বিজয় টিভিতে ৭সি টেলিভিশন ধারাবাহিকে অভিষেক করেছিলেন। তিনি টেলিভিশন ধারাবাহিক অয়ুথা এঝুথু-তে ইন্দিরা এবং আম্মায়ারিয়াথে-তে আলীনা পিটার চরিত্রে অভিনয় করার জন্য পরিচিত।

প্রারম্ভিক জীবন 
কৃষ্ণণ কেরলের এর্নাকুলামে জন্মগ্রহণ করেন এবং চেন্নাইয়ের সেন্ট ফ্রান্সিস জেভিয়ার অ্যাংলো-ইন্ডিয়ান হায়ার সেকেন্ডারি স্কুলে তার স্কুলের পড়াশোনা শেষ করেন। তিনি চেন্নাইয়ের ইথিরাজ কলেজ ফর উইমেন থেকে বিএ অর্থনীতি ডিগ্রি অর্জন করেছেন। তিনি এমএ অর্থনীতিতে (দূর শিক্ষা) স্নাতকোত্তর।

টেলিভিশন

চলচ্চিত্রের তালিকা

তথ্যসূত্র 

জীবিত ব্যক্তি
১৯৯৯-এ জন্ম
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
কেরলের অভিনেত্রী
কেরলের ব্যক্তি
ইরাট্টু আরায়িল মুরাট্টু কুত্‌তু

ইরাট্টু আরায়িল মুরাট্টু কুত্‌তু হলো ২০১৮ সালের একটি ভারতীয় তামিল ভাষার যৌন–ভৌতিক–হাস্যরসাত্মক চলচ্চিত্র, যা রচনা ও পরিচালনা করেছেন সন্তোষ পি. জয়কুমার এবং প্রযোজনা করেছেন কে. ই. জ্ঞানাভেল রাজা। চলচ্চিত্রটিতে অভিনয় করেছেন গৌতম কার্তিক, ভিজে শা রা, যশিকা আনন্দ, চন্দ্রিকা রবি ও বৈভবী শাণ্ডিল্যা প্রমুখ। চলচ্চিত্রটি ২০১৮ সালের ৪ মে প্রেক্ষাগৃহে মুক্তি পায়।

চলচ্চিত্রটি পরবর্তীতে তেলুগুতে জয়কুমার নিজেই চিকাটি গাদিলো চিতাক্‌কট্টুডু নামে পুনঃনির্মাণ করেছিলেন। ২০২০ সালের নভেম্বরে চলচ্চিত্রটির সিক্যুয়েল ইরেণ্ডাম কুত্‌তু মুক্তি পায়।

অভিনয়ে 
 গৌতম কার্তিক – বীরা
 ভিজে শা রা – বাসু, বীরার বন্ধু এবং বারের মালিক
 যশিকা আনন্দ – কাব্য, বাসুর নতুন বান্ধবী এবং বীরার প্রাক্তন বান্ধবী
 বৈভবী শাণ্ডিল্যা – থেন্ড্রাল, বীরার বান্ধবী এবং পরবর্তীতে স্ত্রী
 চন্দ্রিকা রবি - ভূত
 রাজেন্দ্রন – জ্যাক
 বালা সর্বানন – রোজ
 করুণাকরণ – গিরিশ কল্যাণ
 জাঙ্গিরি মধুমিতা - বেবিশ্রী
 জন বিজয় – স্বামী
 কে. এস. জি. ভেঙ্কটেশ - বীরার বাবা
 ডা. অরুণ চিন্নিয়া - বাড়ির মালিক
 শ্রী লতা – থেন্ড্রালের মা
 শ্রীতু কৃষ্ণণ – বীরার সম্ভাব্য স্ত্রী
 আর্য – বিশেষ উপস্থিতি

সাউন্ডট্র্যাক

মুক্তি 
ইরাট্টু আরায়িল মুরাট্টু কুত্‌তু সমালোচকদের মিশ্র মন্তব্য পায় এবং বাণিজ্যিকভা সফল হয়। চলচ্চিত্রটির তামিলনাড়ুর প্রেক্ষাগৃহের স্বত্ব বিক্রি হয়েছিল  ৫.২৫ কোটিতে।

তথ্যসূত্র

বহিঃসংযোগ 
 

তামিল ভাষার চলচ্চিত্র
২০১৮-এর চলচ্চিত্র
অন্য ভাষায় পুনর্নির্মিত তামিল চলচ্চিত্র
ভারতীয় যৌন হাস্যরসাত্মক চলচ্চিত্র
চেন্নাইয়ে ধারণকৃত চলচ্চিত্র
ভারতীয় চলচ্চিত্র
২০১০-এর দশকের তামিল ভাষার চলচ্চিত্র
ভারতীয় হাস্যরসাত্মক লোমহর্ষক চলচ্চিত্র
নূর (চলচ্চিত্র)

নূর হলো ২০১৭ সালের একটি ভারতীয় হিন্দি ভাষার হাস্যরসাত্মক নাট্য চলচ্চিত্র, যা পরিচালনা করেছেন সুনহিল সিপ্পি। চলচ্চিত্রটিতে সোনাক্ষী সিনহা কেন্দ্রীয় চরিত্রে অভিনয় করেছেন। এটি পাকিস্তানি লেখিকা সাবা ইমতিয়াজের উপন্যাস করাচি, ইউ'র কিলিং মি! অবলম্বনে নির্মিত। চলচ্চিত্রটি ২১ এপ্রিল ২০১৭-এ বিশ্বব্যাপী মুক্তি পেয়েছিল।

অভিনয়ে 
 সোনাক্ষী সিনহা — নূর রায় চৌধুরী
 কানন গিল — সাদ সেঘল
 শিবানী দান্ডেকার — জারা প্যাটেল
 পুরব কোহলি — অয়ন ব্যানার্জি
 সুচিত্রা পিল্লাই — লাভিনা
 মনীশ চৌধুরী — শেখর দাস
 এম কে রায়না — নূরের বাবা
 স্মিতা তাম্বে — মালতী
 নিখিল খুরানা — রাহুল পারেখ 
 ইন্দ্রনীল ভট্টাচার্য
 সানি লিওন — স্বভূমিকায় (ক্ষণিক চরিত্রাভিনয়)
 দিলজিৎ দোসাঞ্ঝ — স্বভূমিকায় ("মুভ ইওর লাক" গানে বিশেষ উপস্থিতি)
 বাদশা — স্বভূমিকায় ("মুভ ইওর লাক" গানে বিশেষ উপস্থিতি)

সাউন্ডট্র্যাক

তথ্যসূত্র

বহিঃসংযোগ 

 
 

২০১৭-এর চলচ্চিত্র
ভারতীয় চলচ্চিত্র
টি-সিরিজের চলচ্চিত্র
হিন্দি ভাষার চলচ্চিত্র
২০১০-এর দশকের হিন্দি ভাষার চলচ্চিত্র
লাসা তিব্বতি

লাসা তিব্বতি  (তিব্বতি : ལྷ་སའི་སྐད་ , ওয়াইলি : Lha-sa'i skad , THL : Lhaséké , ZYPY : Las
Articles containing Standard Tibetan-language text
চীনের ভাষা
কেন্দ্রীয় বোডিশ ভাষা
তিব্বতের ভাষা
নেপালের ভাষা
তিব্বতি লিপিতে লেখা ভাষা
পবিত্র ভাষা
ägä ), বা সাধারণ তিব্বতি হল চীনের তিব্বত স্বায়ত্তশাসিত অঞ্চলের রাজধানী লাসার শিক্ষিত মানুষদের দ্বারা কথ্য তিব্বতি উপভাষা। এটি তিব্বত স্বায়ত্তশাসিত অঞ্চলের একটি সরকারী ভাষা। 

তিব্বতি ভাষার ঐতিহ্যগত "তিন-শাখাযুক্ত" শ্রেণিবিভাগে, লাসা উপভাষা কেন্দ্রীয় তিব্বতি শাখার একটি ভাষা (অন্য দুটি হল খামস তিব্বতি এবং আমদো তিব্বতি )।  পারস্পরিক বোধগম্যতার পরিপ্রেক্ষিতে, খামস তিব্বতের ভাষাভাষীরা লাসা তিব্বতের সাথে একটি মৌলিক স্তরে যোগাযোগ করতে সক্ষম, কিন্তু আমদো ভাষাভাষীরা একেবারেই পারে না।  লাসা তিব্বতি এবং খামস তিব্বতি উভয়ই স্বরীয় হয়ে ওঠেছে এবং শব্দ-প্রাথমিক ব্যঞ্জনাত্মক গুচ্ছগুলিকে সংরক্ষণ করে না, যা তাদের ধ্রুপদী তিব্বতী থেকে অনেক দূরে করে তোলে (বিশেষ করে যখন আরও রক্ষণশীল আমদো তিব্বতির তুলনায়)।

রেজিস্টার 
পৃথিবীর বিভিন্ন ভাষার মতই লাসার তিব্বতীয় ভাষায় বহু ধরনের রেজিস্টার পরিলক্ষিত হয়। যথা-
 (ওয়াইলি: phal skad, অর্থ:সাধারণ মানুষের ভাষা): লাসার নিকটবর্তী অঞ্চলের অমানক উপভাষা৷
 (ওয়াইলি:  zhe sa, অর্থ:পরমাবশ্যতা, সম্মানীয় অথবা শ্লীলতা): লাসার মানক কথ্য ভাষা।
 (ওয়াইলি: yig skad, অর্থ:আক্ষরিক ভাষা অথবা সাহিত্যিক ভাষা): লাসার লিখিত ভাষা।
 (ওয়াইলি: chog skad, অর্থ: ধার্মিক ভাষা বা মতবাদীয় ভাষা): ধর্মীয় পাঠ্য বা অন্যান্য ধ্রুপদী কাজে ব্যবহৃত লিখিত ভাষা৷

ব্যাকরণ

লিখনবিধি

ভাষাতত্ত্ব

মৌখিক ব্যবস্থাপণা

সংখ্যাসমূহ

স্কলারশিপ

সমসাময়িক ব্যবহার

যন্ত্রের অনুবাদকরণ

টীকা

তথ্যসূত্র
গোল্ড (চলচ্চিত্র)

গোল্ড ২০২২ সালে মুক্তিপ্রাপ্ত ভারতীয় মালয়ালম ভাষার হাস্যরসাত্মক নাট্য চলচ্চিত্র, যা রচনা, সম্পাদনা এবং পরিচালনা করেছেন আলফোনসে পুথ্রেন। সুপ্রিয়া মেনন এবং লিস্টিন স্টিফেন দ্বারা প্রযোজিত এই চলচ্চিত্রটিতে কেন্দ্রীয় চরিত্রে অভিনয় করেছেন পৃথ্বীরাজ সুকুমারন এবং নয়নতারা। এছাড়াও পার্শ্ব চরিত্রে অভিনয় করেছেন আজমল আমির, শবরীশ বর্মা, কৃষ্ণ শঙ্কর এবং চেম্বান বিনোদ জোস। চলচ্চিত্রটির সঙ্গীত পরিচালনা করেছেন রাজেশ মুরুগেসান এবং চলচ্চিত্রটির চিত্রগ্রহণ পরিচালনা করেছেন আনেন্দ সি. চন্দ্রন ও বিশ্বজিৎ ওদুক্কাথিল।

অভিনয়ে 
 পৃথ্বীরাজ সুকুমারন — জোশী এস.
 নয়নতারা — সুমঙ্গলি উন্নীকৃষ্ণন
 আজমল আমির
 কৃষ্ণ শঙ্কর
 শবরীশ বর্মা
 চেম্বান বিনোদ জোস
 বিনয় ফোর্ট
 রোশন ম্যাথিউ
 মল্লিকা সুকুমারন
 দীপ্তি সতী
 বাবুরাজ — রাকেশ মঞ্জাপ্পরা, সিনিয়র সিপিও, কেরালা পুলিশ
 লালু অ্যালেক্স
 জগদীশ - হেড কনস্টেবল, কেরালা পুলিশ
 সাইজু কুরুপ
 সুরেশ কৃষ্ণ - এস.আই., কেরালা পুলিশ
 শান্তি কৃষ্ণ
 শাম্মী তিলকান
 আবু সালিম
 আলতাফ সেলিম
 প্রেম কুমার
 সুধীশ
 ইদাবেলা বাবু
 শেবিন বেনসন
 জাফর ইদুক্কি
 থেসনি খান
 সুরজ সত্যান
 জাস্টিন জন — জেজে 
 ফয়সাল মুহাম্মদ — ফয়জ 
 জলি মুথেদান
 এম.এ. শিয়াস — বেবি কুঞ্জু
 বিনীথ থাটিল ডেভিড
 সাবুমন
 সিবু থানকাচান
 জিপসন
 সেবি বাস্টিন
 মাজু ম্যাথিউ
 বিজয় সুরেশ
 শঙ্কর দাস

সঙ্গীত 
চলচ্চিত্রটির গানের সুর তৈরি করেছেন সুরকার রাজেশ মুরুগেসান এবং গানের কথা লিখেছেন শবরীশ বর্মা ।

তথ্যসূত্র 

২০২২-এর চলচ্চিত্র
মালয়ালম ভাষার চলচ্চিত্র
ভারতীয় চলচ্চিত্র
২০২০-এর দশকের মালয়ালম ভাষার চলচ্চিত্র
ভারতীয় হাস্যরসাত্মক নাট্য চলচ্চিত্র
সুনামি (চলচ্চিত্র)

সুনামি হলো ২০২১ সালের একটি ভারতীয় মালয়ালম ভাষার যৌন হাস্যরসাত্মক চলচ্চিত্র, যা পরিচালনা করেছেন লাল ও লাল জুনিয়র এবং রচনা করেছেন লাল। চলচ্চিত্রটিতে অভিনয় করেছেন বালু ভার্গিস, ইনোসেন্ট, মুকেশ, সুরেশ কৃষ্ণ, অজু ভার্গিস এবং আরাধ্যা অ্যান। এটি ২০২১ সালের ১১ মার্চ মুক্তি পায়।

অভিনয়ে 
 বালু ভার্গিস – ববি ফ্রান্সিস
 আরাধ্যা – অ্যানা
 ইপচান হিসেবে ইনোসেন্ট – ইপাচান, অ্যানার বাবা
 মুকেশ – সিলভেস্টার (অচনকোচাপি), ববির চাচা
 সুরেশ কৃষ্ণ – ফ্রান্সিস, ববির বাবা
 অজু ভার্গিস – অ্যান্টনি ওরফে অ্যান্ডি, ববির চাচাতো ভাই
 দেবী অজিত – জলি ফ্রান্সিস, ববির মা
 ভালসালা মেনন – মলি, অ্যান্ডির স্ত্রী
 নিশা জোসেফ – জ্যাসিন্থা ইপেন, অ্যানার মা
 সিনোজ ভার্গিস – বাসু
 অরুণ – সি.আই. বার্নার্ড, অ্যানার চাচা
 স্মিনু সিজো

অভ্যর্থনা 
টাইমস অফ ইন্ডিয়া চলচ্চিত্রটিকে ৫ তারকার মধ্যে ৩ তারকা রেটিং দিয়েছে। সামায়াম মালয়ালম ৫ তারকার মধ্যে ২.৫ তারকা দিয়েছে। ফিল্মিবিট ডট কম এবং ডুল নিউজ চলচ্চিত্রটির পটভূমি এবং প্রাপ্তবয়স্কদের হাস্যরসের জন্য এটিকে নেতিবাচক পর্যালোচনা দিয়েছে।

তথ্যসূত্র 

২০২১-এর চলচ্চিত্র
ভারতীয় যৌন হাস্যরসাত্মক চলচ্চিত্র
২০২০-এর দশকের মালয়ালম ভাষার চলচ্চিত্র
ভারতীয় চলচ্চিত্র
মালয়ালম ভাষার চলচ্চিত্র
গোয়ায় ধারণকৃত চলচ্চিত্র
বৈভবী শাণ্ডিল্য

বৈভবী শাণ্ডিল্য হলেন একজন ভারতীয় অভিনেত্রী, যিনি তামিল, কন্নড় এবং মারাঠি ভাষার চলচ্চিত্রে অভিনয় করেন। মারাঠি চলচ্চিত্র জানিভা (২০১৫)-তে অভিষেকের পর তিনি এক আলবেলা (২০১৫), সাক্কা পডু পডু রাজা (২০১৭), ইরাট্টু আরায়িল মুরাট্টু কুত্‌তু (২০১৮) এবং ক্যাপমারি (২০১৯) সহ বিভিন্ন চলচ্চিত্রে অভিনয় করেছেন।

চলচ্চিত্রের তালিকা

ওয়েব ধারাবাহিক

তথ্যসূত্র

বহিঃসংযোগ 
 

১৯৯৫-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
মারাঠি চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
১৯৯৩-এ জন্ম
মহাভারত মার্ডার্স

মহাভারত মার্ডারস একটি বাংলা থ্রিলার ধারাবাহিক, যা ২০২২-এর ১৩ মে থেকে ওটিটি প্ল্যাটফর্ম হইচই-এ সম্প্রচারিত হচ্ছে। এটি জনপ্রিয় লেখক অর্ণব রায়ের দ্য মহাভারত মার্ডাররস বইয়ের উপর ভিত্তি করে নির্মিত। ধারাবাহিকটি পরিচালনা করেছেন সৌমিক হালদার এবং এতে অভিনয় করেছেন প্রিয়াঙ্কা সরকার, অর্জুন চক্রবর্তী, শাশ্বত চট্টোপাধ্যায়, কৌশিক সেন, রাজদীপ গুপ্ত প্রমুখর

পটভূমি 
ধারাবাহিকটির কাহিনী কলকাতায় একজন সিরিয়াল কিলারকে নিয়ে, যে নিজেকে আধুনিক দিনের দুর্যোধন বলে মনে করে এবং মহাভারতের আখ্যানের উপর নাটকীয়ভাবে মোড় নেয়।

অভিনয়ে
 প্রিয়াঙ্কা সরকার — রুকসানা আহমেদ, আইপিএস, লালবাজার গোয়েন্দা বিভাগের একজন তদন্তকারী কর্মকর্তা
 অর্জুন চক্রবর্তী — সিদ্ধান্ত সিংহ, রুকসানার সহকারী
 শাশ্বত চট্টোপাধ্যায় — পবিত্র চ্যাটার্জী, একজন রাজনীতিবিদ
 কৌশিক সেন — আবিরলাল, পবিত্রের উপদেষ্টা
 রাজদীপ গুপ্ত — প্রকাশ শর্মা, ওয়াইকন কনসালটেন্সির সিইও
 ঋষভ বসু — ভিকি প্যাটেল
 অর্ণ মুখোপাধ্যায় — ডা. বিপুল ব্যানার্জী
 দেবাশীস মণ্ডল — জাভেদ, রুকসানার প্রাক্তন সঙ্গী
 সুদীপ মুখোপাধ্যায় — সুরজিৎ মুখার্জী, কলকাতার পুলিশ কমিশনার
 অর্পিতা ঘোষ — দেবিকা লাহিড়ী
 রিয়া গাঙ্গুলী — তানিয়া, দেবিকার ফ্ল্যাটমেট
 অপরাজিতা ঘোষ — কনিকা বসু, ওয়াইকন-এর পরিচালনা পর্ষদ এবং প্রকাশের প্রাক্তন
 জ্যামি ব্যানার্জী — শামসুদ্দিন

সংক্ষিপ্ত বিবরণ 
 মৌসুম ১
অর্ণব রায়ের উপন্যাস 'দ্য মহাভারত মার্ডারস'-এর উপর ভিত্তি করে নির্মিত এই রহস্যময় এবং উত্তেজনাপূর্ণ ধারাবাহিকটি ২০২২-এর ১৩ মে মুক্তি পায়। হইচই ৩ জুন পর্যন্ত প্রতি সপ্তাহে ৩ টি পর্ব করে মোট ১২ টি পর্ব প্রকাশ করে। এই মৌসুমটি পরিচালনা করেছেন সৌমিক হালদার।

পর্ব

মৌসুম ১

তথ্যসূত্র

বহিঃসংযোগ 
 

বাংলা ভাষার ওয়েব ধারাবাহিক
২০২২-এ অভিষিক্ত ওয়েব ধারাবাহিক
ভারতীয় ওয়েব ধারাবাহিক
থ্রিলার ওয়েব ধারাবাহিক
হইচই-এর মৌলিক অনুষ্ঠান
ইন্ডিয়ান ইনস্টিটিউট

ইন্ডিয়ান ইনস্টিটিউট (ইংরেজি: Indian Institute) ছিল অক্সফোর্ড বিশ্ববিদ্যালয়ের একটি গবেষণা প্রতিষ্ঠান। ১৮৮৩ সালে স্যার মোনিয়ার মোনিয়ার-উইলিয়ামস ব্রিটিশ ভারতের ইন্ডিয়ান সিভিল সার্ভিস চাকুরিপ্রার্থীদের প্রশিক্ষণের উদ্দেশ্যে এটি চালু করেন। ইনস্টিটিউটের ভবনটি ইংল্যান্ডের মধ্য অক্সফোর্ডে কেট স্ট্রিটের উত্তর সীমায় অবস্থিত ছিল। ১৮৮৬ সালে এখানে ইন্ডিয়ান ইনস্টিটিউট লাইব্রেরি স্থাপিত হয়। ১৯২৭ সালে এটি বিশ্ববিদ্যালয়ের প্রধান গ্রন্থাগার বোডলেয়ান লাইব্রেরির অধীনস্থ একটি গ্রন্থাগারে পরিণত হয়। দক্ষিণ এশিয়ার (বিশেষত হিমালয় ও তিব্বত অঞ্চলের) ইতিহাস ও সংস্কৃতি-সংক্রান্ত গ্রন্থাবলি এই গ্রন্থাগারের বিশেষত্ব।

তথ্যসূত্র

বহিঃসংযোগ 

 Old Indian Institute, Broad Street, Oxford (including photographs)
 Indian Studies at Oxford from the Oxford Centre for Hindu Studies
 Indian Institute Library now in the Bodleian Library
 The Oxford Centre for Hindu Studies

অক্সফোর্ড বিশ্ববিদ্যালয়ের বিভাগ
ভারততত্ত্ব
১৮৮৩-এ প্রতিষ্ঠিত শিক্ষাপ্রতিষ্ঠান
ভারতবিদ্যা
আরোহণ বিষয়ের সূচি



ব 
বল-নাট - বেস ক্যাম্প - ব্যাট হুক - বেলে - বেলে ডিভাইস - বেলে স্লেভ - বেলে স্টেশন - বড় প্রাচীর আরোহণ - বার্ডবিক - বিভাক বা বিভি - কালো বরফ - নীল বরফ - বোরিয়াল - বোল্ডার - বোল্ডারিং - বোলাইন - বাইটের উপর বোলাইন - বোয়াং - বিল্ডারিং - বাটারফ্লাই গিঁট

আরও দেখুন 

 আরোহণ পদের শব্দকোষ – ক্লাইম্বিং জার্গন।
 পর্বতারোহীদের তালিকা - আরোহণের সাথে যুক্ত ব্যক্তিরা।

পর্বতারোহণ
আরোহণ
ক্রীড়া বিষয়ের সূচি